ÜKS ELU
OLIN AHNE
Hakkame minema.
Mina olen Brandon
ja ma kasvasin üles vaeses kristlaste peres Zimbabwes.
Olin 15-aastane, kui mu vanemad kolisid maale
ja jätsid mind mu vanema õe juurde elama.
Mul oli tunne, et nad ei hooli minust üldse
ja ma muutusin mässumeelseks.
Peale keskkooli lõpetamist tahtsin minna juurat õppima.
Olin akadeemilises mõttes igati tasemel,
kuid kuna üks mu vendadest juba käis ülikoolis,
ei jõudnud vanemad minu õpingute eest enam maksta.
See oli järjekordne hülgamise haav, mida kogesin.
Nii otsustasin haarata ohjad enda kätte.
Sõitsin Johannesburgi, Lõuna-Aafrikas,
kus üks sõber lubas mind aidata.
Sõidu eesmärgiks oli teenida raha juuraõpingute jaoks,
kuid ma läksin sinna ilma oma vanemate õnnistuseta.
Kohale jõudes sain teada, et mu sõber oli sealt ära kolinud,
nii et ma olin täiesti üksi.
Mul polnud raha ja ma olin omadega plindris.
Elasin ühes tunnelis ja hakkasin endale tööd otsima.
Vahel mul vedas ja ma sain üheks päevaks tööle.
Kord ühel ööl kogesin õudust,
kus ühed kutid ründasid mind vaid seetõttu, et olin sisserännanu.
Nii pidin leidma endale turvalisema paiga.
Kolisin ühte mahajäetud hoonesse,
kus magasin ühe toa põrandal koos kümne teise inimesega.
Seal polnud tualette
ja osad tõid endaga kaasa prostituute.
Elasin seal 6 kuud,
suutes maksta nii oma toidu kui rendi eest
tänu erinevatele töödele.
Lõpuks aga oli seda kõike liiga palju.
Issand Jeesus, ma vajan Sind.
Ma tõesti vajan Sind, Issand.
Parandasin meelt oma mässumeelsusest ja ahnusest,
sest mõistsin, et olin teinud seda kõike vaid raha nimel.
Lasin sel kõigel minna.
See kohtumine Jumalaga kõrvaldas kogu raskustunde
ja ma olin täis rõõmu,
vabadust, lootust, rahu ja kergust.
Leidsin endale tööd ehitusel Pretorias.
Meile anti seal küll süüa, aga taldrikuid polnud,
nii et pidime sööma oma kiivritest.
Olles kuu aega töötanud,
öeldi meile, et saame palka alles 6 kuu pärast.
6 kuu pärast aga oli ülemus kadunud
ja ma olin tagasi tänavatel.
Kord ühel pühapäeval tundsin, et ma ei talu seda enam.
Tahtsin leida endale koguduse.
Samal päeval kohtasin üht neidu Piibliga.
Ta juhatas mind kogudusse,
kus pastor oli nõus maksma minu kojusõidu pileti eest.
Vabandasin oma vanemate ees.
Minu tagasitulek oli kogu pere jaoks kui suur pidu.
Ometi kogesin peagi,
et pean minema tagasi Lõuna-Aafrikasse.
Seekord aga oma vanemate heakskiidul.
Läbisin ühe piiblikursuse,
mille lähedal oli ka üks inglise keele kool
ja ma tahtsin sinna minna, et õpetada seal inglise keelt.
Olin Johhanesburgi ülikoolis läbinud vastava kursuse,
mis andis mulle õiguse õpetada inglise keelt neile,
kelle emakeel ei ole inglise keel.
Nii saigi minust inglise keele õpetaja.
Kohtasin ühe ühise sõbra kaudu Katiet,
kes oli tulnud Ameerikast meie kooli tööle.
Meie sõprusest kasvas välja romantiline suhe
ja täna plaanime juba oma pulmi.
Jumal muutis mu elu
ja Tema armastus pani mind pöörduma Tema poole.
Peale seda kogemust ma tean, et võin usaldada Teda kõiges.
Tõlge: Anne-Ly Raukas